Červenofigúrový pyxis, 2. polovica 5. stor. pred Kr. Dallas Museum of Art, Dallas
Keramické pyxidy obsahujúce bielidlo na tvár, cca 375 – 350 stor. pred Kr. Archeologické múzeum Kerameikos (Atény)
**Pyxis** (starogr. πυξίς – pyxis) je typ starogréckej keramiky.

Pyxis (mn. č. *pyxides*), keramická nádoba s vekom rôznych tvarov a veľkostí (len zriedka mal uchá), bol schránkou na šperky, kozmetiku (masti, líčidlá) a vlnu. Vyrábal sa aj zo skla, kovu alebo slonoviny. K pozoruhodným nálezom patrí atický pyxis geometrického štýlu (polovica 8. stor. pred Kr.) s tromi plastikami koní na veku.

Šperky gréckych žien (náušnice, náhrdelníky a náramky zvyšovali hodnotu vena vydatých žien) sú často vyobrazené na keramických vázach alebo pohrebných reliéfoch ako ich z pyxidov otrokyne svojím paniam podávajú. V menších pyxides sa uchovával najmä *psimythion* (bielidlo na tvár, púder pod líčidlá) vo forme tabletiek (tabletky uhličitanu olovnatého, namáčaním olova v octe vznikla korózia, ktorú potom zoškrabali), ktorý bol po rozpustení vo vode taký hustý, že ženám zakryl i prvé vrásky a iné chyby pleti. V starovekom Grécku bolo u žien v móde mať bielu pleť. Niektoré pyxidy sa dávali i do hrobiek. V Aténach sa na dipylských pohrebiskách našiel v niekoľkých variantoch, ako nízka vydutá nádobka s kónickým vekom, ako vysoká guľovitá (valcovitá) nádobka alebo ako nádobka v tvare zrezaného kužeľa.

V ranokresťanskom období slúžil pyxis (často vyrobený z bohato zdobenej slonoviny) ako posvätná obradná nádobka na uchovávanie kadidla, relikvií a hostií.

Typy a tvary pyxides
--------------------

Podľa typov a tvarov ho rozdeľujeme na: atický A, B, C, D (aj Nikosthenov pyxis ), korintský, špicatý, baňatý, pyxis v tvare truhlice, trojnohý, štvornohý a iné.

### Atický pyxis

* Typ A*Typ A*
* 
* Typ B*Typ B*
* 
* Typ C*Typ C*
* 
* Typ D*Typ D*
* 
* Nikosthenov pyxisNikosthenov pyxis
* Atický geometrický pyxis, cca 8. stor. pred Kr.Atický geometrický pyxis, cca 8. stor. pred Kr.

### Korintský pyxis

* Korintský pyxisKorintský pyxis

### Iné tvary a typy

* Pyxis geometrického štýlu s plastikami koníPyxis geometrického štýlu s plastikami koní
* Apulský pyxisApulský pyxis
* Štvornohý pyxisŠtvornohý pyxis
* Pyxis v tvare truhlicePyxis v tvare truhlice
* Pyxis v tvare kolesaPyxis v tvare kolesa
* Baňatý pyxisBaňatý pyxis
* Špicatý pyxisŠpicatý pyxis
* Pyxis s uchamiPyxis s uchami
* Pyxis s uchami na vysokej nôžkePyxis s uchami na vysokej nôžke
* Pyxis v tvare zrezaného kužeľaPyxis v tvare zrezaného kužeľa

Referencie a bibliografia
-------------------------

1. 1 2 3 4  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 381.
2. 1 2 3 4  Pyxis: NOVOTNÝ, Bohuslav, et al. *Encyklopédia archeológie*. Bratislava : Obzor, 1986. 1028 s. S. 736.
3. 1 2   *Klasické Atény*. Bratislava : Tatran, 1970. 61-057-70. S. 62.
4. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 437.
5. ↑  Miloš Šolle. *Počátky helénské civilisace*. Praha : nákladem Filosofické fakulty University Karlovy, 1949. S. 29.
6. ↑  Christoph Stiegemann. *Byzanz, das Licht aus dem Osten*. Mainz am Rhein : Von Zabern, 2001. ISBN 978-38-0532-837-1. S. 408.
7. ↑  Deutsches Archaologisches Institut. *Jahrbuch Des Deutschen Archaologischen Instituts*. Berlin : Walter de Gruyter, 2004. ISBN 978-31-1018-019-0. S. 221.

Iné projekty
------------

Commons
* Spolupracuj na Commons Commons ponúka multimediálne súbory na tému **Pyxis (keramika)**

Pozri aj
--------

* Typológia starogréckej keramiky